
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1206 

31 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου στο Δήμο Κορυδαλλού 
με την επωνυμία «14η Σχολική Επιτροπή Δήμου Κο¬ 
ρυδαλλού του 1ου Ειδικού Δημοτικού Σχολείου και 


1ου Ειδικού Νηπιαγωγείου». 1 

Κατάργηση του Νομικού Προσώπου με την Επωνυμία 
«14η Σχολική Επιτροπή Δήμου Κορυδαλλού του 
1ου Ειδικού Δημοτικού Σχολείου, 18ου Νηπιαγω¬ 
γείου και 1ου Ειδικού Νηπιαγωγείου». 2 

Απόκτηση Ελληνικής Ιθαγένειας της ομογενούς 
(ΚΗΑ3ΗI ΒΟνΑ ΖΙ ΝΑ) ΧΑΣΙΡΟ ΒΑ ΖΙ ΝΑτου Λαζάρου 
και της Βαρσενίκ και του ανήλικου τέκνου της 

Αρουτιουνιάν Άμλετ του Σπάρτακου. 3 

Τροποποίηση Οργανισμού Εσωτερικής Υπηρεσίας 

Δήμου Ωλένης. 4 

Τροποποίηση της συστατικής πράξης του Νομικού 
Προσώπου του Δήμου Παλαμά Νομού Καρδίτσας 
με την επωνυμία «Σχολική Επιτροπή Τεχνικού - 
Επαγγελματικού Λυκείου Παλαμά». 5 


Σύσταση Νομικού Προσώπου στο Δήμο Φύλλου με την 
επωνυμία: «Κέντρο Ανοιχτής Προστασίας Ηλικιωμέ¬ 
νων (Κ.Α.Π.Η.) Δημοτικού Διαμερίσματος Φύλλου». 6 
Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά εξήντα ημέρες για 
κατηγορίες υπαλλήλων της Δ/νσης Αγροτικής Ανά¬ 
πτυξης, Δ/νσης Κτηνιατρικής, Δ/νσης Καπνού-Βάμ- 
βακος κοίτης Δ/νσης Εγγείων Βελτιώσεων της Ν.Α. 


Σερών για το έτος 2005». 7 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά εξήντα ημέρες για 
τους γεωτεχνικούς υπαλλήλους της Ν.Α. Πιερίας 
για το 2005. 8 


Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά εξήντα ημέρες για 
τους Γεωτεχνικούς υπαλλήλους της Δ/νσης Γεωρ- 
γίας Έδεσσας, Δ/νσης Γεωργίας Γιαννιτσών, της 
Δ/νσης Διαχείρισης Προστασίας Φυσικών Πόρων 
και Εκμηχάνισης Γεωργίας και της Δ/νσης Ανα¬ 
διαρθρώσεων και Νέων Συστημάτων Καλλιέργειας 
της Ν.Α. Πέλλας για το 2005». 9 


Τροποποίηση απόφασης ορισμού ανώτατου ορίου επι¬ 
τρεπόμενων ημερών κίνησης εκτός έδρας, υπαλ¬ 
λήλων υπηρετούντων στη Νομαρχιακή Αυτοδιοίκη¬ 
ση Κυκλάδων της Περιφέρειας Νοτίου Αιγαίου. 10 

Καθιέρωση υπερωριών Β' εξαμήνου 2004 για τους 
υπαλλήλους του Νομαρχιακού Διαμερίσματος Κα¬ 
βάλας που ασχολούνται με τον ποιοτικό έλεγχο των 
νωπών και μεταποιημένων γεωργικών προϊόντων 


φυτικής προέλευσης. 11 

Μεταφορά μιας (1) κενής οργανικής θέσης Δ.Ε.Π. του 
Εθνικού και Καποδιστριακού Πανεπιστημίου Αθη¬ 
νών στο Τμήμα Νομικής. 12 

Μεταφορά μιας (1) κενής οργανικής θέσης Δ.Ε.Π. του 
Εθνικού και Καποδιστριακού Πανεπιστημίου Αθη¬ 
νών στο Τμήμα Ιστορίας και Αρχαιολογίας. 13 


ΑΠΟΦΑΣΕΙΣ 

Αριθμ. 07/ΔΤΑ/7239 (1) 

Σύσταση Νομικού Προσώπου στο Δήμο Κορυδαλλού με 
την επωνυμία «14η Σχολική Επιτροπή Δήμου Κορυ¬ 
δαλλού του 1ου Ειδικού Δημοτικού Σχολείου και 1ου 
Ειδικού Νηπιαγωγείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του ν. 2503/1997 (ΦΕΚ107/τ.Α'/ 
30.5.1997). 

2. Τις διατάξεις άρθρου 203 του Δ.Κ.Κ. (ΦΕΚ231/τ.Α') 

3. Την οικ. 16978 απόφαση του Γενικού Γραμματέα Πε¬ 
ριφέρειας Αττικής «περί μεταβίβασης αρμοδιοτήτων». 

4. Την 585/2004 απόφαση του Δημοτικού Συμβουλίου 
Κορυδαλλού, αποφασίζουμε: 

1. Συστήνουμε Νομικό Πρόσωπο Δήμο Κορυδαλλού με 
την επωνυμία «14η Σχολική Επιτροπή Δήμου Κορυδαλλού 
του 1ου Ειδικού Δημοτικού Σχολείου και 1ου Ειδικού Νη¬ 
πιαγωγείου». 

2. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

Η αμοιβή των καθαριστριών. 

• Η εκτέλεση έργων για την επισκευή και συντήρηση 

των σχολείων και τον κάθε είδους εξοπλισμό τους. 

• Η εισήγηση προς την αντίστοιχη διεύθυνση πρωτο¬ 
βάθμιας εκπαίδευσης για τον εφοδιασμό από τον Ορ¬ 
γανισμό Σχολικών Κτιρίων των σχολείων με έπιπλα και 
εξοπλιστικά είδη και από το Υπουργείο Εθνικής Παιδεί¬ 
ας και Θρησκευμάτων με βιβλία για τις σχολικές βιβλιο¬ 
θήκες. 

• Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

• Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μο¬ 
νάδων. 

3. Πόροι του Νομικού Προσώπου. 

• Ετήσια επιχορήγηση του Δήμου. 

• Ετήσια επιχορήγηση του Κράτους. 

• Κάθε είδους εισφορές, δωρεές, κληρονομιές, κλη¬ 
ροδοσίες. 

• Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

• Πρόσοδοι από την περιουσία του. 

• Κάθε άλλη νόμιμη πρόσοδος. 

4. Διοίκηση. Το Νομικό Πρόσωπο διοικείται από 7μελές 
Διοικητικό Συμβούλιο αποτελούμενο από: 

• Τον πρόεδρο που ορίζεται με απόφαση Δημάρχου. 

• ΤηνΔ/ντριατου 1ου Ειδικού Δημοτικού Σχολείου. 

• Την Προϊσταμένητου 1ου Ειδικού Νηπιαγωγείου. 

• Τον - την εκπρόσωπο του Συλλόγου Γονέων και Κηδε¬ 
μόνων του 1ου Ειδικού Δημοτικού Σχολείου με το νόμιμο 
αναπληρωτή του. 

• 3 λαϊκά μέλη με τους νόμιμους αναπληρωτές τους. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 
Κάλυψη δαπάνης: 

Από τις διατάξεις της απόφασης αυτής θα προκληθεί δα¬ 
πάνη σε βάρος του προϋπολογισμού του Δήμου ύψους 
733.675,72 € ετησίως και συγκεκριμένα σε βάρος του Κ.Α. 
2/211.9.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιουλίου 2005 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 07/ΔΤΑ/6354 (2) 

Κατάργηση του Νομικού Προσώπου με την Επωνυμία 
«14η Σχολική Επιτροπή Δήμου Κορυδαλλού του 1ου 
Ειδικού Δημοτικού Σχολείου, 18ου Νηπιαγωγείου και 
1ου Ειδικού Νηπιαγωγείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του ν. 2503/1997 (ΦΕΚ107/τ.Α'/ 
30.5.1997). 

2. Τις διατάξεις άρθρου 203 του Δ.Κ.Κ. (ΦΕΚ231 /τ.Α') 

3. Την οικ. 16978/12.11.2003 (ΦΕΚ1693 τ.β.) απόφαση 
του Γενικού Γ ραμματέα Περιφέρειας Αττικής «περί μετα¬ 
βίβασης αρμοδιοτήτων». 

4. Την 07/ΔΤΑ/18639/1999 απόφασή μας με την οποία 
συστήθηκετο Νομικό Πρόσωπο με το όνομα «14η Σχολι¬ 
κή Επιτροπή Δήμου Κορυδαλλού του 1 ου Ειδικού Δημοτι¬ 


κού Σχολείου, 18ου Νηπιαγωγείου και 1ου Ειδικού Νη¬ 
πιαγωγείου». 

5. Την 584/2004 απόφαση του Δημοτικού Συμβουλίου 
Κορυδαλλού. 

6. Το γεγονός ότι το 18ο Νηπιαγωγείο αποχώρησε από 
το χώρο του Ειδικού Δημοτικού Σχολείου και θα στεγα¬ 
στεί στο χώρο του 12ου Δημοτικού Σχολείου, αποφασί¬ 
ζουμε: 

Καταργούμε το Νομικό Πρόσωπο που είχε συσταθεί 
στο Δήμο Κορυδαλλού με το όνομα «14η Σχολική Επιτρο¬ 
πή Δήμου Κορυδαλλού του 1ου Ειδικού Δημοτικού/Σχο- 
λείου, 18ου Νηπιαγωγείου και 1ου Ειδικού Νηπιαγωγεί¬ 
ου». Με την απόφαση αυτή δεν θα προκληθεί δαπάνη 
στον προϋπολογισμό του νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιουλίου 2005 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

-♦- 

(3) 

Απόκτηση Ελληνικής Ιθαγένειας της ομογενούς 

(ΚΗΑδΗΙΒΟνΑ ΖΙΝΑ) ΧΑΣΙΡΟΒΑ ΖΙΝΑ του Λαζάρου 

και της Βαρσενίκ και του ανήλικου τέκνου της Αρουτι- 

ουνιάν Άμλεττου Σπάρτακου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 4299 απόφαση του Γ ενικού Γ ραμμα¬ 
τέα της Περιφέρειας Ανατολικής Μακεδονίας-θράκης, 
που εκδόθηκε σύμφωνα με τις διατάξεις του άρθρου 1, 
του ν. 2790/2000 (ΦΕΚ24/16.2.2000τ.Α') όπωςτροποποι- 
ήθηκε από το ν. 2910/2001 (ΦΕΚ 91 Α72.5.2001) και την 
υπ’ αριθμ. 1104/28.3.2003 (ΦΕΚ 413/Β/9.4.2003) απόφα¬ 
ση του Γ. Γ. Περιφέρειας ΑΜΟ περί μεταβίβασης αρμο¬ 
διοτήτων στο Γενικό Διευθυντή της Περιφέρειας, στον Δι¬ 
ευθυντή και στους Προϊσταμένους Τμημάτων και Γ ραφεί¬ 
ων της Δ/νσης Αστικής Κατάστασης και Αλλοδαπών και 
Μετανάστευσης της ΠΑΜΘ, γίνεται δεκτή η από 5.4.2001 
αίτηση που κατέθεσε στο Προξενικό Γ ραφείο Πρεσβείας 
της Ελλάδος στο Ερεβάν, για απόκτηση της Ελληνικής 
Ιθαγένειας, της ομογενούς (ΚΗΑδΗΙΒΟνΑ ΖΙΝΑ) ΧΑΣΙ- 
ΡΟΒΑ ΖΙΝΑ του Λαζάρου και της Βαρσενίκ και του ανήλι¬ 
κου τέκνου της Αρουτιουνιάν Άμλετ του Σπάρτακου, την 
οποία έλκει από τον πατέρα της. 

Με εντολή Γ ενικού Γ ραμματέα Περιφέρειας 

Η Διευθύντρια 
Ε. ΠΑΝΤΑΖΗ 
-♦- 

Αριθμ. 11627 (4) 

Τροποποίηση Οργανισμού Εσωτερικής Υπηρεσίας 
Δήμου Ωλένης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

Ι.Τις διατάξεις του άρθρου 12 του ν. 1188/1981 όπως 
αντικαταστάθηκαν με τις όμοιες του άρθρου 8 του 
ν. 2307/1995. 

2. Τις διατάξειςτου ν. 2503/1997 «Διοίκηση, οργάνωση, 
στελέχωση της περιφέρειας, ρύθμιση θεμάτων τοπικής 
αυτοδιοίκησης και άλλες διατάξεις». 

3. Τηνυπ’ αριθμ. 241/18.8.1998 απόφαση του Γ.Γ.Π.Δ.Ε. 
με θέμα «μεταβίβαση αρμοδιοτήτων». 

4. Την υπ’ αριθμ. 62/2005 απόφαση του Δημοτικού Συμ¬ 
βουλίου Ωλένης περί τροποποίησης του ΟΕΥτου Δήμου. 

5. Το με αριθμό 13/2005 πρακτικό του Υπηρεσιακού 
Συμβουλίου Υπαλλήλων ΟΤΑ Ν. Ηλείας, στην οποία γνω- 
μοδοτεί θετικά για την τροποποίηση του ΟΕΥ του Δήμου 
Ωλένης. 

6. Το με αριθμ. πρωτ. 3940/20.7.2005 έγγραφο του Δή¬ 
μου Ωλένης περί κάλυψη δαπάνης, αποφασίζουμε: 

Τροποποιούμε την υπ’ αριθμ. 5507/12.5.1999 απόφασή 
μας περί έγκρισης του Οργανισμού Εσωτερικής Υπηρε¬ 
σίας του Δήμου Ωλένης (ΦΕΚ1250/17.6.1999 τ.Β'), όπως 
τροποποιήθηκε με την υπ’ αριθμ. 3239/17.3.2003 και την 
υπ’ αριθμ. 9799/12.8.2004 όμοιες (ν. 3230/2004 παρ. 10 
άρθρο 12) ως εξής: 

1) Τροποποίηση άρθρου 1 

Άρθρο 1 

Α.- Την δημιουργία Διεύθυνσης Διοικητικών και Οικονο¬ 
μικών Υπηρεσιών στην οποία θα υπάγονται: 

ΔΙΕΥΘΥΝΣΗ ΔΙΟΙΚΗΤΙΚΩΝ και ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ, στην οποία θα υπάγονται: 

1- Το Γραφείο Προγραμματισμού, Οργάνωσης, Πληρο¬ 
φορικής . 

2- Το Τμή μα Διο ικητικών υπη ρεσιών. 

3- Το τμήμα Οικονομικών Υπηρεσιών. 

4.Το Τμήμα Κέντρου Εξυπηρέτησης Πολιτών (Κ.Ε.Π.) 

5- Το Γραφείο Ατόμων με Ειδικές Ανάγκες (Α.Μ.Ε.Α.). 

6- Το υπό σύσταση Τμήμα Αστικής και Δημοτικής Κατά¬ 
στασης - Μητρώων Αρρένων - Εκλογών. 

Θα υπάγονται επίσης σ’αυτήν το Τμήμα Τεχνικών Υπη¬ 
ρεσιών και το Τμήμα Περιβάλλοντος και Η/Μ Εξοπλισμού, 
μόνο για τα θέματα υπηρεσιακής κατάστασης, πειθαρχι¬ 
κής δικαιοδοσίας, ωραρίου, αδειών απουσίας κλπ των 
υπηρετούντων σ’ αυτά υπαλλήλων. 

Β.- Την σύσταση Τμήματος Αστικής και Δημοτικής Κα¬ 
τάστασης - Μητρώων Αρρένων - Εκλογών. 

2) Άρθρο 16 

Προσθήκη παραγράφων. 

- Στη Διεύθυνση Διοικητικών και Οικονομικών Υπηρε¬ 
σιών προ»σταται μόνιμος υπάλληλος του Δήμου ΠΕΙ και 
ελλείψει αυτού του κλάδου ΤΕ 17 και ελλείψει αυτού του 
κλάδου ΔΕ 1. 

- Στο Τμήμα Αστικής και Δημοτικής Κατάστασης- Μη¬ 
τρώων Αρρένων- Εκλογών προΐσταται μόνιμος υπάλλη¬ 
λος του Δήμου ΠΕΙ και ελλείψει αυτού του κλάδου ΤΕ 17 
και ελλείψει αυτού του κλάδου ΔΕΙ. 

3) Προσθήκη άρθρου με α/α 21 όπου να αναφέρονται οι 
αρμοδιότητες του Τμήματος Αστικής και Δημοτικής Κα¬ 
τάστασης - Μητρώων Αρρένων - Εκλογών: 

Άρθρο 21 

Αρμοδιότητες Τμήματος Αστικής και Δημοτικής Κατά¬ 
στασης - Μητρώων Αρρένων-Εκλογών. 

Δημοτική Κατάσταση 

Δημοτολόγιο- Ιθαγένεια. 

- Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

- Τήρηση για κάθε οικογένεια, ιδιαίτερου φακέλου μετά 
σχετικά δικαιολογητικά και αρχείου αποφάσεων μεταβο¬ 
λών στο δημοτολόγιο. 


- Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

- Επιμέλεια της εφαρμογής των σχετικών με τους δημό¬ 
τες διατάξεων του Δημοτικού και Κοινοτικού Κώδικα και 
του Κώδικα Ελληνικής Ιθαγένειας. Ληξιαρχείο -Τήρηση και 
συνεχής ενημέρωση αρχείων στα οποία καταγράφονται τα 
ληξιαρχικά γεγονότα που συμβαίνουν στην περιφέρεια του 
Δήμου (γεννήσεις, γάμοι, θάνατοι) καθώς και κάθε μετα¬ 
γενέστερο γεγονός που συνδέεται με αυτά (π.χ. βαπτίσεις, 
διαζύγια, ονοματοθεσία, μεταβολή θρησκεύματος κ.λ.π.), 
σύμφωνα με τις ισχύουσες θεσμοθετημένες διαδικασίες. 

- Τήρηση αρχείων επισήμων εγγράφων ληξιαρχικών γε¬ 
γονότων. 

- Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. -Πε¬ 
ριοδική ενημέρωση των Κρατικών Υπηρεσιών (π.χ. ΕΣΥΕ) 
για τις γεννήσεις, γόμους που συνέβησαν στην περιφέ¬ 
ρεια του Δήμου. 

- Ενημέρωση των αντίστοιχων υπηρεσιών άλλων ΟΤΑ 
για τα ληξιαρχικά γεγονότα που επηρεάζουν τα στοιχεία 
των μητρώων-αρχείων που τηρούνται στα Τμήματα αυτά. 

- Συνεργασία με Ληξιαρχεία άλλων ΟΤΑ σε περιπτώσεις 
μεταβολών ή προσθήκης ληξιαρχιαρχικών πράξεων που 
βρίσκονται καταχωρημένες εκεί. 

Μητρώα αρρένων - Στρατολογία 

- Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

- Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

- Μεριμνά για την έκδοση και δημοσίευση των αποφά¬ 
σεων των στρατιωτικών συμβουλίων. 

- Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

-Σύνταξη και τήρηση των μητρώων διαφόρων απογρα- 
φών στρατολογικού ενδιαφέροντος. 

- Διεκπεραίωση των προβλεπομένων διαδικασιών για την 
εγγραφή αδήλώτων, την εξακρίβωση της ιθαγένειας αυ¬ 
τών, καθώς καιτη διόρθωση των κάθε είδους εσφαλμένων 
εγγραφών στα Μητρώα Αρρένων. Εκλογικοί Κατάλογοι 

- Εκλογικά Βιβλιάρια. 

- Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

- Παραλαβή σχετικών δικαιολογητικών και εγγραφές- 
διαγραφές, μεταβολές στους εκλογικούς καταλόγους 
του Δήμου. 

- Παράδοση των εκλογικών βιβλιαρίων στους δικριού- 
χους δημότες. 

-Τήρηση εκλογικών καταλόγων και φροντίδα για την κα¬ 
τά νόμο αναθεώρηση αυτών. 

Τέλεση Πολιτικών Γάμων. 

- Μέριμνα για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

Κάλυψη δαπάνης: Από την τροποποίηση αυτή προκύ¬ 
πτει επιπλέον δαπάνη ποσού 2.000 € σε βάρος του προϋ¬ 
πολογισμού του Δήμου Ωλένης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Ιουλίου 2005 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΚΙΜΩΝ ΔΕΛΗ ΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 11318 (5) 

Τροποποίηση της συστατικής πράξης του Νομικού Προ¬ 
σώπου του Δήμου Παλαμά Νομού Καρδίτσας με την 
επωνυμία «Σχολική Επιτροπή Τεχνικού - Επαγγελματι¬ 
κού Λυκείου Παλαμά». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/Α') «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

2. Τις διατάξεις του άρθρου 203 του π.δ. 410/1995 
(Δ.Κ.Κ). 

3. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚΑ98). 

4. Τουάρθρου5παρ.8τουν. 1894/1990 (Φ.Ε.Κ. 110/Α). 

5. Την υπ’ αριθμ. Β.26158/20.12.1994 απόφαση Νομάρ¬ 
χη Καρδίτσας με την οποία αποφασίζετε η σύσταση Νο¬ 
μικού Προσώπου με την επωνυμία «Σχολική Επιτροπή Τε¬ 
χνικού - Επαγγελματικού Λυκείου Παλαμά», η οποία δη- 
μοσιεύθηκε στο υπ’ αριθμ.995/Β/30.12.1994 Φ.Ε.Κ. 

6. Την αριθμ.Δ4/652α/21.12.1998 απόφαση του Υπουρ¬ 
γού Εθνικής Παιδείας και Θρησκευμάτων: «Ίδρυση ΤΕΕ». 

7. Την υπ’ αριθμ. 173/2005 απόφαση του Δημοτικού 
Συμβουλίου Δήμου Παλαμά με την οποία αποφασίζει 
την τροποποίηση της αριθμ. 217/1994 απόφασης του 
Δημοτικού Συμβουλίου Δήμου Παλαμά η οποία νομιμο¬ 
ποιήθηκε με την υπ’ αριθμ. Β.26158/20.12.1994 απόφα¬ 
ση Νομάρχη Καρδίτσας, μόνο ως προς την επωνυμία 
του Νομικού Προσώπου η οποία από «Σχολική Επιτρο¬ 
πή Τεχνικού - Επαγγελματικού Λυκείου Παλαμά», γίνε¬ 
ται «Σχολική Επιτροπή Τεχνολογικού Επαγγελματικού 
Εκπαιδευτηρίου (Τ.Ε.Ε.) Δήμου Παλαμά, αποφασίζου¬ 
με: 

Τροποποιούμε την Β.26158/20.12.1994 απόφαση Νο¬ 
μάρχη Καρδίτσας με την οποία συστάθηκε στον Δήμο 
Παλαμά Νομικό Πρόσωπο με την επωνυμία «Σχολική 
Επιτροπή Τεχνικού-Επαγγελματικού Λυκείου Παλαμά» 
και η οποία δημοσιεύθηκε στο υπ’ αριθμ. 995/Β/ 

30.12.1994 Φ.Ε.Κ., μόνο κατά το μέρος που αφορά το 
άρθρο 1 και την επωνυμία του Ν.Π., το οποίο και αντικα¬ 
θιστά ως εξής: 

1. Συνιστά στο Δήμο Παλαμά του Νομού Καρδίτσας ίδιο 
Νομικό Πρόσωπο με την επωνυμία: «Σχολική Επιτροπή 
Τεχνολογικού Επαγγελματικού Εκπαιδευτηρίου (Τ.Ε.Ε.) 
Δήμου Παλαμά». 

Από τις διατάξεις της απόφασης αυτής δενπροκαλείται 
δαπάνη σε βάροςτου προϋπολογισμού του Δήμου Παλα¬ 
μά. 

Κατά τα λοιπά ισχύ ως έχει η υπ’ αριθμ. Β.26158/ 

20.12.1994 απόφαση Νομάρχη Καρδίτσας όπως αυτή δη¬ 
μοσιεύθηκε στο υπ’ αριθμ.995/Β/30.12.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 27 Ιουλίου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 


Αριθμ. 11419 (6) 

Σύσταση Νομικού Προσώπου στο Δήμο Φύλλου με την 
επωνυμία: «Κέντρο Ανοιχτής Προστασίας Ηλικιωμέ¬ 
νων (Κ.Α.Π.Η.) Δημοτικού Διαμερίσματος Φύλλου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/ Α') «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (π.δ. 410/1995), σύμφωνα με τις οποίες οι 
Δήμοι και οι Κοινότητες, μπορούν να συνιστούν Νομικά 
Πρόσωπα Δημοσίου Δικαίου που υπάγονται στην επο- 
πτείατους. 

3. Τις διατάξεις του άρθρου 90 του Κώδικα νομοθεσίας 
για την Κυβέρνηση καιτα κυβερνητικά όργανα που κυρώ¬ 
θηκε με το άρθρο πρώτο του π.δ. 63/2005 (ΦΕΚΑ98). 

4. Την υπ’ αριθμ. 102/2005 απόφαση του Δημοτικού Συμ¬ 
βουλίου Δήμου Φύλλου, με την οποία αποφασίζεται η σύ¬ 
σταση ιδίου Νομικού Προσώπου στο Δήμο Φύλλου με την 
επωνυμία «Κέντρο Ανοιχτής Προστασίας Ηλικιωμένων Δη¬ 
μοτικού Διαμερίσματος Φύλλου», το οποίο διέπεται από 
τις διατάξεις του π.δ/τος 410/1995, αποφασίζουμε: 

1. Συστήνουμε στο Δήμο Φύλλου Νομικό Πρόσωπο με 
την επωνυμία «Κέντρο Ανοιχτής Προστασίας Ηλικιωμέ¬ 
νων (Κ.Α.Π.Η.) Δημοτικού Διαμερίσματος Φύλλου», διε¬ 
πόμενο από τις διατάξεις του π.δ/τος 410/1995, το οποίο 
θα τελεί υπό την άμεση εποπτεία του Δήμου Φύλλου. 

2. Σκοποί του Νομικού Προσώπου είναι: 

• Η παροχή υπηρεσιών για πρόληψη ή καταστολή βιο¬ 
λογικών, ψυχολογικών και κοινωνικών αναγκών καθώς και 
προβλημάτων υγείας των ηλικιωμένων ατόμων του Δημο¬ 
τικού Διαμερίσματος Φύλλου. 

• Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλή ματα και τις 
ανάγκες των ηλικιωμένων. 

• Η έρευνα σχετικών θεμάτων με τους ηλικιωμένους. 

3. Πόροι του Νομικού Προσώπου θα είναι: 

• Η ετήσια επιχορήγηση του Δήμου, που θα προβλέπε- 
ται υποχρεωτικά στον εκάστοτε προϋπολογισμό αυτού 
και η οποία θα καλύπτει τα λειτουργικά έξοδα του Νομι¬ 
κού Προσώπου. 

• Η επιχορήγηση και κάθε άλλη παροχή του Κράτους εί¬ 
τε απευθείας προς το Ν.Π., είτε προς το Δήμο για το Ν.Π. 

• Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

• Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

• Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

• Έσοδα απάτην ίδια περιουσία του. 

• Κάθε άλλο νόμιμο έσοδο 

4. Περιουσία του Νομικού Προσώπου: 

Δεν αφιερώνεται στο Νομικό Πρόσωπο κανένα κινητό ή 
ακίνητο περιουσιακό στοιχείο προς το παρόν. 

5. Διοίκηση του Νομικού Προσώπου: 

Το Νομικό πρόσωπο θα διοικείται από πενταμελές (5με- 
λές) Διοικητικό Συμβούλιο που τα μέλη του θα ορίζονται 
μαζί με τους αναπληρωτές τους από το Δημοτικό Συμ¬ 
βούλιο και θα αποτελείται από: 

α) το Δήμαρχο, ή από άλλο μέλος αιρετό ή μη που θα 
ορίζεται από αυτόν, ως Πρόεδρο, 
β) Δύο (2) Δημοτικούς Συμβούλους 
γ) Έναν (1) δημότη ή κάτοικο του Δ. Δ. Φύλλου με ανά¬ 
λογη επαγγελματική ή κοινωνική δράση, 
δ) Έναν (1) εκπρόσωπο των μελών του Κ.Α.Π.Η. 

Το Διοικητικό Συμβούλιο του Νομικού Προσώπου στην 
πρώτη του συνεδρίαση εκλέγει από τα μέλη του τον Αντι¬ 
πρόεδρο και τον Γραμματέα. 

Η θητεία των μελών του Διοικητικού Συμβουλίου ακο- 
λουθείτην δημοτική θητεία και λήγει πάντοτε με την εγκα¬ 
τάσταση του νέου Δημοτικού Συμβουλίου. 

Το Νομικό Πρόσωπο θα εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός κω¬ 
λύεται ή απουσιάζει από τον Αντιπρόεδρο του Νομικού 
Προσώπου. 

Από τις διατάξεις της απόφασης αυτής προκαλείται δα¬ 
πάνη 15.000,00 € σε βάρος του προϋπολογισμού οικ. 
έτους 2005 του Δήμου Φύλλου, η οποία έχει εγγράφει 
στον Κ. Α. 00.6715.04, ύστερα από αναμόρφωσή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 27 Ιουλίου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 33497 (7) 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά εξήντα ημέρες για κα¬ 
τηγορίες υπαλλήλων της Δ/νσης Αγροτικής Ανάπτυ¬ 
ξης, Δ/νσης Κτηνιατρικής, Δ/νσης Καπνού-Βάμβακος 
και της Δ/νσης Εγγείων Βελτιώσεων της Ν.Α. Σερών 
για το έτος 2005». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
“Έχοντας υπόψη: 

1. Τις διατάξεις: 

α. Του ν. 2685/1999 «Κάλυψη δαπανών μετακινουμένων 
υπαλλήλων εντός και εκτός Επικράτειας και άλλες διατά¬ 
ξεις», (ΦΕΚΑ35) και κυρίως του άρθρου 2 παρ. 3 αυτού. 

β.Του άρθρου 25 παραγρ. 6του ν. 2738/1999 «Συλλογι¬ 
κές διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις». 

γ. Του ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις.» 

2. Την υπ’ αριθμ. 6242/31.3.2005 απόφασή μας με την 
οποία καθορίσθηκε το ανώτατο όριο των επιτρεπομένων 
ημερών κίνησης εκτός έδρας των υπαλλήλων που υπηρε¬ 
τούν στις Νομαρχιακές Αυτοδιοικήσεις της Περιφέρειας 
όπως συμπληρώθηκε μεταγενέστερα. 

3. Το υπ’ αριθμ. 4147/18.7.2005 έγγραφο της Ν.Α. Σερ- 
ρών-Δ/νσης Δ/κών Υπηρεσιών με το οποίο μας διαβιβά¬ 
στηκαν: 

α) Το υπ’ αριθμ. 8899/4.7.2005 έγγραφο της Δ/νσης 
Αγροτικής Ανάπτυξης Ν.Α. Σερρών αναφορικά με την αύ¬ 
ξηση του ανωτάτου ορίου των 120 ημερών κίνησης εκτός 
έδρας για τους Γεωπόνους και Ιχθυολόγους υπαλλήλους 
προκειμένου να υλοποιηθούν τα προγράμματα και να 


πραγματοποιηθούν οι έλεγχοιτου Υπουργείου Αγροτικής 
Ανάπτυξης και Τροφίμων. 

β) Το υπ’ αριθμ. 2009/3.6.2005 έγγραφο της Δ/νσης 
Κτηνιατρικής Ν.Α. Σερρών αναφορικά με την αύξηση του 
ανωτάτου ορίου των 120 ημερών κίνησης εκτός έδρας σε 
κατηγορίες υπαλλήλων της Δ/νσης Κτηνιατρικής που θα 
μετακινούνται εκτός έδρας για την αντιμετώπιση εκτά¬ 
κτων αναγκών εξάλειψης νόσων εγκεφαλοπάθειας βοοει¬ 
δών -τρομώδους νόσου αιγοπροβάτων, μελιταίου πυρε¬ 
τού, φυματίωσης, βρουκέλλωσης βοοειδών. 

γ) Το υπ’ αριθμ. Φ.204/1637/13.6.2005 έγγραφο της 
Δ/νσης Καπνού - Βάμβακος Ν.Α. Σερρών αναφορικά με 
την αύξηση του ανωτάτου ορίου των 120 ημερών κίνησης 
εκτός έδρας στους Γεωπόνους της Δ/νσης αυτής, για την 
υλοποίηση των προγραμμάτων του Υπουργείου Αγροτι¬ 
κής Ανάπτυξης και Τ ροφίμων (κοινοτικοί έλεγχοι στον κα¬ 
πνό καν. ΕΕ2848/1998,πιθανή συμμετοχή στη διαχείριση 
δικαιωμάτων της νέας ΚΑΠ και στις επιτροπές εξέτασης 
των ενστάσεων για τα δικαιώματα της νέας ΚΑΠ, Θέματα 
φυτοπροστασίας βάμβακος και καπνού) 
δ) Το υπ’ αριθμ. 2628/24.6.2005 έγγραφο της Δ/νσης 
Εγγείων Βελτιώσεων Ν.Α. Σερρών αναφορικά με την αύ¬ 
ξηση του ανωτάτου ορίου των 120 ημερών κίνησης εκτός 
έδρας για τους Γ εωτεχνικούς υπαλλήλους (4 Γ εωπόνους 
και 1 Γεωλόγο) οι οποίοι θα μετακινούνται εκτός έδρας 
για τη διενέργεια ελέγχων, τη συγκέντρωση στοιχείων και 
την παρακολούθηση εν γένει της πορείας υλοποίησης 
των έργων των προγραμμάτων Δημοσίων Επενδύσεων 
αρμοδιότητας του Υπουργείου Αγροτικής Ανάπτυξης και 
Τροφίμων. 

4) Το γεγονός ότι το ύψος τηςπροκαλούμενης από την 
απόφαση αυτή δαπάνης ανέρχεται: 

Α) Δ/νση Αγροτικής Ανάπτυξης 

60.000 € και θα βαρύνει προγράμματα του Υπουργείου 
Αγροτικής Ανάπτυξης και Τροφίμων. 

Β) Δ/νση Κτηνιατρικής 
63.000 € 
πιστώσεις: 

Πρόγραμμα ΟΣΔΕ φορέας 086 ΚΑΕ 2279 (26.000) 
Πρόγραμμα Εξυγ. Ζωίκ. Κεφ. φορέας 20-110 ΚΑΕ 5387 
( 22 . 000 ) 

Προγρ. Τεχν. Σπερ/σης φορέας ΚΤΓΚ και Δασών ΚΑΕ 
2492(15.000) 

Γ) Δ/νση Καπνού - Βάμβακος 

8.000 Ε και θα βαρύνει τον φορέα 296 και τον κωδικό 
0711 

Δ) Δ/νση Εγγείων Βελτιώσεων 
6.000 Ε και θα βαρύνειτις πιστώσεις: 

Του προγράμματος της ΣΑΕ 082/3 έτους 2005 για τη 
στήριξη της αγροτικής ανάπτυξης από το ΕΓΤΠΕ(Σχ. Βελ¬ 
τίωσης κ.λ.π.) 

Του προγράμματος των έργων της ΣΑΕ 081/2 και ΣΑΜ 
081/3, έτους 2005 Του προγράμματος των έργων της 
ΣΑΜ 081 και ΣΑΜ 081/3, έτους 2005 
Του προγράμματος των έργων του Νομαρχιακού Προ¬ 
γράμματος Δημοσίων Επενδύσεων έτους 2005, αποφασί¬ 
ζουμε: 

Εγκρίνουμε την υπέρβαση του ανωτάτου ορίου του 
αριθμού ημερών εκτός έδρας πέραν αυτών που εγκρίθη- 
καν με την κατά τα ανωτέρω απόφασή μας, σε κατηγορίες 
υπαλλήλων των Δ/νσεων Αγροτικής Ανάπτυξης, Κτηνια¬ 
τρικής, Καπνού-Βάμβακος, Εγγείων Βελτιώσεωντης Ν.Α. 
Σερρών για τους λόγους που αναφέρονται στο σκεπτικό 
της παρούσας απόφασης, ως κατωτέρω: 

1. Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 
ΠΈ. Γεωπόνων 

60 ημέρες 

ΠΈ. Ιχθυολόγων 

60 ημέρες 

2. Δ/ΝΣΗ ΚΤΗΝΙΑΤΡΙΚΗΣ 

Κτηνίατροι 

60 ημέρες 

Τεχνολόγοι Τροφίμων 

60 ημέρες 

Τεχνολόγοι Ζωικής Παραγωγής 

60 ημέρες 

Ειδ. Πρ/κό επιζ-Τεχν. Σπερματέγχυσης 60 ημέρες 

Βοηθοί Κτηνιάτρων 

60 ημέρες 

Διοικητικοί 

60 ημέρες 

ΥΕ Βοηθητ. Προσ/κού 

60 ημέρες 

Οδηγός 

60 ημέρες 

3. Δ/ΝΣΗ ΚΑΠΝΟΥ-ΒΑΜΒΑΚΟΣ 

Π Ε Γεωπόνων 

60 ημέρες 

4. Δ/ΝΣΗ ΕΓΓΕΙΩΝ ΒΕΛΤΙΩΣΕΩΝ 

Π Ε Γεωπόνων 

60 ημέρες 

Π Ε Γεωλόγων 

60 ημέρες 

Η απόφαση αυτή να δημοσιευθεί στην Εφημερίδα της 


Κυβερνήσεως. 


Θεσσαλονίκη, 20 Ιουλίου 2005 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. 32661 (8) 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά εξήντα ημέρες γιατους 
γεωτεχνικούς υπαλλήλους της Ν.Α. Πιερίας για το 
2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του ν. 2685/1999 «Κάλυψη δαπανών μετάκινουμένων 
υπαλλήλων εντός και εκτός Επικράτειας και άλλες διατά¬ 
ξεις» (ΦΕΚΑ35) και κυρίως του άρθρου 2 παρ. 3 αυτού. 

β. Του άρθρου 25 παραγρ. 6 του ν. 2738/1999 «Συλλογι¬ 
κές διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις». 

γ. Του ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις.» 

2. Την υπ’ αριθμ. 6242/31.3.2005 απόφασή μας με την 
οποία καθορίσθηκε το ανώτατο όριο των επιτρεπομένων 
ημερών κίνησης εκτός έδρας των υπαλλήλων που υπηρε¬ 
τούν στις Νομαρχιακές Αυτοδιοικήσεις της Περιφέρειας 
όπως συμπληρώθηκε μεταγενέστερα. 

3. Το υπ’ αριθμ. 06/8586/6.7.2005 έγγραφο της Ν.Α. Πιε- 
ρίας-Γραφείο Νομάρχη αναφορικά με την αύξηση του 
ανωτάτου ορίου των 120 ημερών κίνησης εκτός έδρας για 
κλάδους των Γεωτεχνικών υπαλλήλων που υπηρετούν 
στη Ν.Α. Πιερίας δεδομένου ότι οι περισσότεροι το έχουν 
εξαντλήσει, για την απρόσκοπτη υλοποίηση των προ¬ 
γραμμάτων του Υπουργείου Αγροτικής Ανάπτυξης και 
Τροφίμων που βρίσκονται σε εξέλιξη όπως ΟΣΔΕ, εξισω- 
τική αποζημίωση, αγροπεριβαλλοντικά μέτρα, ποιοτικός 
έλεγχος, καταπολέμηση φυματίωσης, βρουκέλωσης, 
εντωτικής λεύκωσης, μελιταίου πυρετού, επιχειρησιακό 
πρόγραμμα αλιείας 2000-2006, προγράμματα γεωτρήσε¬ 
ων, μετρήσεις μετεωρολογικών σταθμών και παροχών, 


λειψυδρία κ.λ.π. για να μην υπάρχουν προβλήματα στην 
ολοκλήρωση των εφαρμοζομένων προγραμμάτων της 
Ευρωπαϊκής Ένωσης και την απορρόφηση των κοινοτι¬ 
κών κονδυλίων. 

4. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 32.000 Ε και θα 
βαρύνει τον ΚΑΕ 0711 και ΟΣΔΕ, αποφασίζουμε: 

Εγκρίνουμε την υπέρβαση του ανωτάτου ορίου του 
αριθμού ημερών εκτός έδρας πέραν αυτών που εγκρίθη- 
καν με την κατά τα ανωτέρω απόφασή μας, στους Γεωτε- 
χνικούς υπαλλήλους της Νομαρχιακής Αυτοδιοίκησης 
Πιερίας που θα μετακινούνται εκτός έδρας για τη διεξα¬ 
γωγή ελέγχων και την εφαρμογή προγραμμάτων του εν 
γένει γεωργικού τομέα, ως κατωτέρω: 

ΓΕΩΤΕΧΝΙΚΟΙ ΥΠΑΛΛΗΛΟΙ: 

ΠΕ ΓΕΩΠΟΝΩΝ 60 ημέρες 

ΠΕ ΚΤΗΝΙΑΤΡΩΝ 60 ημέρες 

ΠΕ ΙΧΘΥΟΛΟΓΩΝ 60 ημέρες 

ΠΕ ΓΕΩΛΟΓΩΝ 60 ημέρες 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Ιουλίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. 32684 (9) 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά εξήντα ημέρες γιατους 
Γεωτεχνικούς υπαλλήλους της Δ/νσης Γεωργίας 
Έδεσσας, Δ/νσης Γεωργίας Γιαννιτσών, της Δ/νσης 
Διαχείρισης Προστασίας Φυσικών Πόρων και Εκμηχά¬ 
νισης Γεωργίας και της Δ/νσης Αναδιαρθρώσεων και 
Νέων Συστημάτων Καλλιέργειας της Ν.Α. Πέλλας για 
το 2005». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του ν. 2685/1999 «Κάλυψη δαπανών μετακινουμένων 
υπαλλήλων εντός και εκτός Επικράτειας και άλλες διατά¬ 
ξεις» (ΦΕΚΑ35) και κυρίως του άρθρου 2 παρ. 3 αυτού. 

β. Του άρθρου 25 παραγρ. 6του ν. 2738/1999 «Συλλογι¬ 
κές διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις». 

γ. Του ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις.» 

2. Την υπ’ αριθμ. 6242/31.3.2005 απόφασή μας με την 
οποία καθορίσθηκε το ανώτατο όριο των επιτρεπομένων 
ημερών κίνησης εκτός έδρας των υπαλλήλων που υπηρε¬ 
τούν στις Νομαρχιακές Αυτοδιοικήσεις της Περιφέρειας 
όπως συμπληρώθηκε μεταγενέστερα. 

3. Την ανάγκη υλοποίησης κατά το έτος 2005 των προ¬ 
γραμμάτων και πραγματοποίηση των ελέγχων του 
Υπουργείου Αγροτικής Ανάπτυξης και Τροφίμων. 

4. Το υπ’ αριθμ. 23169+22980/7.7.2005 έγγραφο της 
Ν.Α. Πέλλας - Δ/νσης Δ/κών Υπηρεσιών με το οποίο μας 
διαβιβάστηκαν τα υπ’ αριθμ. 22984/30.6.2005, 8597/ 
27.6.2005, 23102/1.7.2005 και 23367/4.7.2005 έγγραφα 

της Δ/νσης Γεωργίας Έδεσσας, Δ/νσης Γεωργίας Γιαννι- 
τσών, Δ/νσης Διαχείρισης Προστασίας Φυσικών Πόρων και 
Εκμηχάνισης Γ εωργίας και Δ/νσης Αναδιαρθρώσεων και 
Νέων Συστημάτων Καλλιέργειας Ν.Α. Πέλλας αντίστοιχα, 
αναφορικά με την υπέρβαση του ανωτάτου ορίου των 120 
ημερών κίνησης εκτός έδρας κατά εξήντα ημέρες για τους 
Γεωτεχνικούς υπαλλήλους των παραπάνω Διευθύνσεων. 

5. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 52.132,8 ευρώ και 
θα βαρύνειτον ΚΑΕ 0711 και προέρχεται από τους φορείς 
Φ. 0290 και 0291Α, αποφασίζουμε: 

Εγκρίνουμε την υπέρβαση του ανωτάτου ορίου του 
αριθμού ημερών εκτός έδρας πέραν αυτών που εγκρίθη- 
καν με την κατά τα ανωτέρω απόφασή μας, στους Γεωτε- 
χνικούς υπαλλήλους της Δ/νσης Γεωργίας Έδεσσας, 
Δ/νσης Γεωργίας Γιαννιτσών, Δ/νσης Διαχείρισης Προ¬ 
στασίας Φυσικών Πόρων και Εκμηχάνισης Γ εωργίας και 
Δ/νσης Αναδιαρθρώσεων και Νέων Συστημάτων Καλλιέρ¬ 
γειας της Ν.Α. Πέλλας που θα μετακινούνται εκτός έδρας 
για τη διεξαγωγή ελέγχων και την εφαρμογή προγραμμά¬ 
των του εν γένει γεωργικού τομέα, ως κατωτέρω 

1. Δ/ΝΣΗ ΓΕΩΡΓΙΑΣ ΕΔΕΣΣΑΣ 

Π Ε Γεωπόνων 60 ημέρες 

ΠΕ Ιχθυολόγων 60 ημέρες 

2. Δ/ΝΣΗ ΓΕΩΡΓΙΑΣ ΠΑΝΝΙΤΣΩΝ 

Π Ε Γεωπόνων 60 ημέρες 

3. Δ/ΝΣΗ ΔΙΑΧΕΙΡΙΣΗΣ ΠΡΟΣΤΑΣΙΑΣ ΦΥΣΙΚΩΝ ΠΟΡΩΝ 
και ΕΚΜΗΧΑΝΙΣΗΣ 

ΓΕΩΡΓΙΑΣ 

ΠΕ Γεωπόνων 60 ημέρες 

4. Δ/ΝΣΗ ΑΝΑΔΙΑΡΘΡΩΣΕΩΝ ΚΑΙ 

ΝΕΩΝ ΣΥΣΤΗΜΑΤΩΝ ΚΑΛΛΙΕΡΓΕΙΑΣ 

Π Ε Γεωπόνων 60 ημέρες 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Ιουλίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 10139 (10) 

Τροποποίηση απόφασης ορισμού ανώτατου ορίου επι¬ 
τρεπόμενων ημερών κίνησης εκτός έδρας, υπαλλή¬ 
λων υπηρετούντων στη Νομαρχιακή Αυτοδιοίκηση Κυ¬ 
κλάδων της Περιφέρειας Νοτίου Αιγαίου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 2685/1999 «Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ Α 35) και κυρίως του άρθρου 2 
παρ. 3 αυτού. 

2. Τις διατάξεις του άρθρου 25, παρ. 6 του ν. 2738/1999 

3. Τις διατάξεις του άρθρου 15, παρ. 18 του ν. 2503/ 
1997 «Διοίκηση, οργάνωση, στελέχωσητης Περιφέρειας, 
ρύθμιση θεμάτων για την Τ.Α. και άλλες διατάξεις». 

4. Τις διατάξεις του άρθρου 112 του π.δ. 30/1996 «Κώ¬ 
δικας Νομαρχιακής Αυτοδιοίκησης». 

5. Την απόφασή μας υπ’ αριθμ. 16797/16.1.2003 περί 
ορισμού ανώτατου ορίου επιτρεπόμενων ημερών κίνησης 
εκτός έδρας, υπαλλήλων υπηρετούντων στη Νομαρχιακή 
Αυτοδιοίκηση Κυκλάδων, που δημοσιεύθηκε στο ΦΕΚ 
62/Β/24.1.2003. 


6. Το έγγραφο υπ’ αριθμ. 1466/15.7.2005 της Νομαρ¬ 
χιακής Αυτοδιοίκησης Κυκλάδων. 

7. Το γεγονός ότι η προκαλούμενη δαπάνη που θα δη- 
μιουργηθεί απο τις διατάξεις της παρούσας θα αντιμε- 
τωπισθεί απο τις πιστώσεις ύψους 12.000 ευρώ που 
έχουν εγγράφει για το σκοπό αυτό στον προϋπολογι¬ 
σμό της Νομαρχιακής Αυτοδιοίκησης Κυκλάδων και 
από πιστώσεις του Προγράμματος Δημοσίων Επενδύ¬ 
σεων. 

8. Την ανάγκη μετακίνησης εκτός έδρας των με οποια¬ 
δήποτε σχέση εργασίας υπαλλήλων που υπηρετούν στη 
Νομαρχιακή Αυτοδιοίκηση Κυκλάδων για εκτέλεση υπη¬ 
ρεσίας, αποφασίζουμε: 

Τροποποιούμε την απόφασή μας υπ’ αριθμ. 16797/ 
16.1.2003 και εγκρίνουμε την αύξηση ημερών εκτός έδρας 
για τέσσερις (4) υπαλλήλους του Επαρχείου Νάξου κλά¬ 
δου ΠΕ Γ εωπόνων εξήντα (60) ημέρες για το έτος 2005. 

Κατά τα λοιπά ισχύει η απόφασή μας υπ’ αριθμ. 
16797/16.1.2003 (ΦΕΚ 62/Β/24.1.2003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 20 Ιουλίου 2005 

Ο Γενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 06/8632 (11) 

Καθιέρωση υπερωριών Β' εξαμήνου 2004 για τους υπαλ¬ 
λήλους του Νομαρχιακού Διαμερίσματος Καβάλας 
που ασχολούνται με τον ποιοτικό έλεγχο των νωπών 
και μεταποιημένων γεωργικών προϊόντων φυτικής 
προέλευσης. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Την παράγραφο 7 του άρθρου 25 του Ν. 2738/1999 
(ΦΕΚτ.Α'/αριθ. Φ. 180/9.9.1999) περί αρμοδιότητας του 
οικείου Νομάρχη για την έκδοση της παρούσης, όπως 
αντικαταστάθηκε με το άρθρο 15 του ν. 2592/1998. 

2. - Το άρθρο 10 του ν. 2732/1999 σχετικά με την απα¬ 
σχόληση των γεωπόνων κατά τις Κυριακές και ημέρες αρ¬ 
γίας και νυκτερινές ώρες. 

3. - Την υπ’ αριθμ. Οικ. 280645/5.7.2005 απόφαση του 
Γεν. Γραμματέα του Υπουργείου Αγροτικής Ανάπτυξης 
και Τροφίμων με το οποίο κατανέμει τις υπερωρίες για τον 
ποιοτικό έλεγχο νωπών και μεταποιημένων γεωργικών 
προϊόντων Β' εξαμήνου 2005. 

Α.- Τις ανάγκες της Δ/νσης Αγροτικής Ανάπτυξης και 
Τροφίμων Καβάλας για υπερωριακή εργασία των απα- 
σχολουμένων στον ποιοτικό έλεγχο γεωργικών προϊό¬ 
ντων γεωπόνων, αποφασίζουμε: 

Εγκρίνουμε την κατανομή των παρακάτω υπερωριών 
στους δεκαέξι (16) γεωπόνουςπου θα ασχοληθούν με τον 
ποιοτικό έλεγχο εισαγομένων, εξαγομένων, αποσυρόμε- 
νων ή διακινούμενων στις χώρες της Ευρωπαϊκής Ένω¬ 
σης (συμπεριλαμβανομένης και της εγχώριας αγοράς) 
γεωργικών προϊόντων νωπών και μεταποιημένων ή προο- 
ριζομένων για μεταποίηση κατά το Β’ εξάμηνο 2005 ως 
εξής: 

(α) (β) ΣΥΝΟΛΟ Δαπάνη € 

Νωπά-Μεχαποιημένα 2.300 700 3.000 18.000 

ΣΥΝΟΛΟ 2.300 700 3.000 18.000 

(α) Ώρες απογευματινής εργασίας, 

(β) Ώρες Κυριακών, εξαιρέσιμων και νυχτερινών. 

Καβάλα, 25 Ιουλίου 2005 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

-♦- 

Αριθμ. 11935/21478/5381 (12) 

Μεταφορά μιας (1) κενής οργανικής θέσης Δ.Ε.Π. του 
Εθνικού και Καποδιστριακού Πανεπιστημίου Αθηνών 
στο Τμήμα Νομικής. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 

ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Τις διατάξεις του ν. 1268/1982 και του ν. 2083/1992. 

β) Τ ις διατάξεις του ν. 2817/2000 αρθρ. 14 παρ.δα καιτις 
λοιπές σχετικές διατάξεις. 

γ) Την από 6.7.2005 απόφαση του Πρυτανικού Συμβου¬ 
λίου μετά από σχετική πρόταση του Τμήματος Νομικής, 
αποφασίζουμε τη μεταφορά μιας (1) κενής οργανικής θέ¬ 
σης Δ.Ε.Π. από τις υφιστάμενες κενές οργανικές θέσεις 
του Ιδρύματος στο Τμήμα Νομικής για την προκήρυξη 
μιας θέσης Δ.Ε.Π στη βαθμίδα του Επίκουρου Καθηγητή 
ή Λέκτορα με γνωστικό αντικείμενο «Δημόσιο Δίκαιο με 
έμφαση στο Δίκαιο της Κοινωνικής Ασφάλειας». 

Από την παρούσα απόφαση, δεν προκαλείται δαπάνη 
σε βάρος του προϋπολογισμού του Εθνικού και Καπο,δι- 
στριακρύ Πανεπιστημίου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2005 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 


Αριθμ. 11935/21474/5380 (13) 

Μεταφορά μιας (1) κενής οργανικής θέσης Δ.Ε.Π. του 
Εθνικού και Καποδιστριακού Πανεπιστημίου Αθηνών 
στο Τμήμα Ιστορίας και Αρχαιολογίας. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Τις διατάξεις του ν. 1268/1982 και του ν. 2083/1992. 

β) Τ ις διατάξεις του ν. 2817/2000 αρθρ. 14 παρ.δα καιτις 
λοιπές σχετικές διατάξεις 

γ) Την από 6.7.2005 απόφαση του Πρυτανικού Συμβου¬ 
λίου μετά από σχετική πρόταση του Τμήματος Ιστορίας 
και Αρχαιολογίας, αποφασίζουμε: 

τη μεταφορά μιας (1) κενής οργανικής θέσης Δ.Ε.Π. 
από τις υφιστάμενες κενές οργανικές θέσεις του Ιδρύμα¬ 
τος στο Τμήμα Ιστορίας και Αρχαιολογίας για την προκή¬ 
ρυξη μιας θέσης Δ.Ε.Π στη βαθμίδα του Επίκουρου Κα¬ 
θηγητή ή Λέκτορα με γνωστικό αντικείμενο «Αρχαία Ελ¬ 
ληνική Ιστορία με έμφαση στους Αρχαϊκούς και 
Κλασικούς Χρόνους». 

Από την παρούσα απόφαση, δεν προκαλείται δαπάνη 
σε βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2005 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




